ALT ผลงาน Q3 เริ่มฟื้น-มีโอกาสคว้างานอีกเพียบ แนะซื้อสะสมเป้า 4.00 บาท
ALT ผลงาน Q3 เริ่มฟื้น-มีโอกาสคว้างานอีกเพียบ แนะซื้อสะสมเป้า 4.00 บาท
30 พ.ย. 2563

บล.คิงส์ฟอร์ด ระบุในบทวิเคราะห์วันนี้(30พ.ย.63) ว่า บริษัท เอแอลที เทเลคอม จำกัด (มหาชน) หรือ ALT  (ซื้อสะสม / ราคาเป้าหมายปี 64 ที่ 4.00 บาท) งวดไตรมาส 3/2563 มีกำไรสุทธิอยู่ที่ 62.1 ลบ.พลิกมีกำไรจากขาดทุนปีก่อน และขยายตัว 37% เทียบไตรมาสก่อนหน้า
โดย Gross Profit ปรับตัวดีขึ้น 793% อยู่ที่ 78.38 ล้านบาท สาเหตุหลักมาจากธุรกิจ Rental เริ่มใกล้จะเห็นการ Breakeven ปัจจุบัน บ.มี Backlog ที่แข็งแกร่ง ณ ไตรมาส 3/2563 มูลค่าราว 1,359 ลบ.(รับรู้ในไตรมาส 4/2563 ราว 30%) และดำเนินโครงการ Cable Landing Station (CLS) ที่จังหวัดสตูล โดยเป็นฐานเชื่อมต่อทางโทรคมนาคมระหว่าง Cable ฝั่งทะเลอันดามันกับอ่าวไทย (ทางบริษัทจะรับเงินลงทุนจากลูกค้าเป็นเงินก้อนและจะตัดรับรู้เป็นรายได้ในงบ P/L ระยะเวลา 25 ปี)
นอกจากนี้ทางบริษัทยังมีโอกาสที่จะรับงานอีกเป็นจำนวนมาก ได้แก่ งานจัดระเบียบสายไฟของ กฟภ.ที่ต่างจังหวัด, งาน Smart Grid, งานเสา 5G (หากมีการยกระดับโครงข่ายไปเป็น 5G เสาสัญญาณจะต้องเพิ่มขึ้นจากที่มีอยู่อีกราว 3 เท่า)